Ka nako eo, Jehoashe o ne a na le dingwaga di ka nna 40. Go na le gore Jehoashe a tswelele a tsalana le batho ba ba direlang Jehofa, o ne a tsalana le ba ba neng ba obamela medimo ya maaka. Sekarea morwa Jehoiada e ne e le ene moperesiti wa ga Jehofa ka nako eo. O akanya gore Sekarea o ne a dira eng fa a lemoga dilo tse di bosula tse Jehoashe a neng a di dira jaanong?— Kgosi Dafide wa Iseraele wa bogologolo o ne a gapa boremelelo jwa Thaba ya Siona ya mo lefatsheng mo Bajebuseng mme a e dira moshate wa gagwe. (2 Samuele 5:6, 7, 9) Gape o ne a fudusa Letlole le le boitshepo a le isa teng. (2 Samuele 6:17) E re ka Letlole le ne le amanngwa le go nna teng ga ga Jehofa, Siona e ne e bidiwa lefelo la Modimo la bonno, mme seo se ne se dira gore e tshwanele sentle go tshwantshetsa legodimo.—Ekesodo 25:22; Lefitiko 16:2; Pesalema 9:11; Tshenolo 11:19.